Page:Ludus Coventriae (1841).djvu/202

 Tunc ibunt milites ad pueros occidendos, et dicat prima fæmina,

Prima fæmina. Longe lullynge have I lorn! Alas! qwhy was my baron born? With swappynge swerde now is he shorn The heed ryght fro the nekke! Shanke and shulderyn is al to-torn, Sorwyn I se behyndyn and beforn, Both mydnyth, mydday, and at morn,— Of my lyff I ne recke.

Secunda fæmina. Serteynly I say the same, Gon is alle my good game, My lytylle childe lyth alle lame, That lullyd on my pappys! My ffourty wekys gronynge Hath sent me sefne ȝere sorwynge, Mykyl is my mornynge, And ryght hard arne myn happys!

Primus miles. Lorde in trone Makyght no mone, Qwenys gyn grone In werld aboute. Upon my spere A gerle I bere, I dare welle swere, Lett moderes howte.

Secundus miles. Lord, we han spad, As ȝe bad; Barnis ben blad, And lyne in dyche. fflesche and veyn